Publication: Magyar Közlöny
Issue: MK-2001-75 (Year: 2001, Number: 75)
Era: 1990-2004
Section: 67. § Az adózás rendjéről szóló 1990. évi XCI. törvény
Paragraph Index: 1158

(9) Munkáltatói adómegállapítás esetén a munkáltató az adóévet követően a jövedelemadó megállapítására előírt időpontig megállapítja a hitelfelvevő éves törlesztési kötelezettségének alapját, összegét, az év közben teljesített törlesztési kötelezettséget és ez utóbbiak esetleges különbözetét. A magánszemély terhére megállapított különbözetet a munkáltató a következő kifizetéskor vonja le, melynek mértéke legfeljebb a közterhekkel csökkentett kifizetés 15%-áig terjedhet. A levonás meghiúsulásáról a munkáltató a különbözet összegének, valamint a magánszemély adóazonosító jelének feltüntetésével a következő hónap 20. napjáig értesíti a magánszemély állami adóhatóságát, amely a különbözetet határozattal írja elő.

Source: https://magyarkozlony.hu/hivatalos-lapok/e2aa6773a5da50df476ab694f1ce727753cb4537/dokumentumok/bb783d1634367a9d8ca619201aa43f17313e29ec/letoltes